ગુજરાતનાં સરકારી કર્મચારીઓ માટે હોળીનો પાવન દિવસ ધનવર્ષાનો સાબિત થયો હતો. ગાંધીનગરમાં ધૂળેટીની ભેટ આપતા નાણાંપ્રધાન નીતિન પટેલે જાહેરાત કરી હતી કે, રાજ્યનાં સરકારી કર્મચારીઓને સાતમાં પગારપંચમાં રહેલા તફાવતની રકમની ચુકવણી ત્રણ હપ્તામાં કરવામાં આવશે. જો કે આ નિર્ણય બાદ રાજ્ય સરકારને કરોડોનો આર્થિક બોજ પડશે. આ રકમ સરકારી કર્મચારીઓનાં ખાતામાં જમા કરવામાં આવશે. આ સાથે પેંન્શનરોને પણ તેનો લાભ મળશે અને તેમની પણ રકમ ખાતામાં જમા કરવાનો નિર્ણય સરકારે લીધો છે. ત્રણ હપ્તામાં આ રકમની ચુકવણી કરવાનો નિર્ણયો લેવામાં આવ્યો છે. જેમા પહેલો હપ્તો માર્ચમાં ચુકવાશે.